HeTree/MevakerConcSen huggingface dataset:
משרד מבקר המדינה בדק את הפרוטוקולים של חמש ישיבותיה האחרונות של האספה הכללית שהתקיימו לפני תום תקופת הביקורת.
הפרוטוקולים של ישיבות אלה, שהתקיימו בין יוני 2011 ליולי 2013 , תיעדו, בין היתר, דיון בתוצאות הבחירות להנהלה, באישור הדוחות הכספיים והדוחות המילוליים 13 לשנים 2010- 2012 , בשינוי תקנון , במינוי רואה חשבון ובשכרו ובמינוי ועדת הביקורת .
בדיקת הפרוטוקולים העלתה ליקויים בתיעוד דיוני האספה הכללית כלהלן: .
13 על פי חוק העמותות על הוועד להגיש אחת לשנה דין וחשבון אשר יכלול פירוט בנוגע לעניינים המנויים בתוספת השלישית לחוק, לרבות פירוט בנוגע לנושאי המשרה בעמותה ובנוגע לפעולות העיקריות שביצעה העמותה לקידום מטרותיה.
הדוח המילולי יוגש עם הדוח הכספי.
שם הדוח: איגוד הכדורסל בישראל מסגרת הפרסום: דוח שנתי 64ג שנת פרסום: התשע"ד- 2014 1.
: שיקוף לא מדויק של הדיונים בפרוטוקול חוק העמותות קובע כי כל אחת מישיבותיה של האספה הכללית תתועד בפרוטוקול, ויו"ר האספה יחתום עליו לצורך מתן גושפנקה לכאורה לנכונות תוכנו של הפרוטוקול ולכשרות אופן כינוסה של האספה, ניהולה וקבלת החלטותיה.
הביקורת העלתה כי רשימת המשתתפים באספה הכללית מאוגוסט 2012 אשר תועדה בפרוטוקול לא כללה את שמות כל המשתתפים בדיון - בפרוטוקול תועדו דבריהם של כמה משתתפים ששמם נפקד מרשימת המשתתפים.
תיעוד דיון האספה הכללית בנושא הדוחות הכספיים והדוחות המילוליים 14 : על פי חוק העמותות על הוועד להכין מדי שנה מאזן ודין וחשבון של הכנסות העמותה והוצאותיה (להלן - הדוח הכספי); הדוח הכספי יוגש לוועדת הביקורת ולאחר מכן יוצג לאישור האספה הכללית.
הדוח הכספי המאושר והחתום בידי שניים מחברי הוועד יוגש לרשם העמותות.
סדר היום של האספה הכללית שכונסה ביוני 2011 וביוני 2012 כלל בין היתר דיון ואישור הדוחות הכספיים והדוחות המילוליים לשנים 2010 ו- 2011 .
בהתאמה עיון בפרוטוקולים של אותן ישיבות מעלה כי ההתייחסות היחידה בהם לעניין אישור הדוחות הייתה ציון העובדה כי הדוחות הוצגו ואושרו פה אחד.
אי-אפשר ללמוד מהפרוטוקולים אם האספה הכללית דנה במהות הדוחות וא ם מי מחברי האספה הכללית התייחס ספציפית ובאופן ענייני לנושא כלשהו שהוצג בהם.
בתשובת האיגוד צוין כי הדוח הכספי של האיגוד מובא לדיון בישיבות ועדת הכספים והנהלת האיגוד, ורק לאחר אישורם הוא מובא לדיון בישיבת האספה הכללית, כדי שזו תקבע אם לאשרו.
האיגוד הוסיף כי באספה הכללית משתתפים מרבית חברי ההנהלה, וכי הישיבה עצמה מוקלטת ועיקרי הדברים וההחלטות שהתקבלו מתועדים בפרוטוקול.
משרד מבקר המדינה העיר לאיגוד ולמוסדותיו, לרבות לאספה הכללית, כי מטרת רישום הפרוטוקול היא לשקף את עיקרי הדברים שנאמרו בדיון ולשמש כלי לפיקוח ול בקרה על הפעולות וההחלטות של הארגון.
לעניין הפרוטוקולים של דיונים קבע בג"ץ כי "ללא דיווח וגילוי לא תהא שקיפות, וללא תיעוד עלולה חובת הגילוי להתרוקן מתוכן של ממש" 15 .
על הפרוטוקול לשקף נאמנה את מה שהתרחש בדיון 16 - מי המשתתפים בו, מי הנעדרים ממנו, מהו סדר היום ו מהם עיקרי הדברים שנאמרו.
גם אם לטענת האיגוד התקיימו דיונים מוקדמים בדוחות הכספיים, הן בישיבות ועדת הכספים והן בישיבות ההנהלה, אין בכך כדי לייתר את הצורך שהאספה הכללית, שהיא המוסד העליון באיגוד, תדון בנושא לפני שתאשר את הדוחות, ושהדבר יקבל ביטוי מתאים בפרוטוקול.
14 על פי חוק העמותות על הוועד להגיש אחת לשנה דין וחשבון אשר יכלול פירוט בעניינים המנויים בתוספת השלישית לחוק ובהם פירוט בנוגע לנושאי המשרה בעמותה ובנוגע לפעולות העיקריות שביצעה העמותה לקידום מטרותיה.
15 בג"ץ 3751/03 יוסי אילן נ' עיריית ת"א, פ"ד נט( 3)817 .
16 ,ראו מבקר המדינהדוח שנתי 56ב ( 2005 '), עמ855.
איגוד הכדורסל בישראל 1245 .
:שם הדוח איגוד הכדורסל בישראל מסגרת הפרסום: דוח שנתי 64ג שנת פרסום: התשע"ד- 2014 3.
: נוהל חדש לרישום פרוטוקולים בינואר 2013 פרסם האיגוד "נוהל רישום פרטיכלים" שקבע, בין היתר, כי ישיבת האספה הכללית תתועד באמצעות הקלטת הישיבה ותמלול ההקלטה.
עוד נקבע בנוהל כי יוכן פרוטוקול מקוצר שישקף את עיקרי הדברים שנאמרו בישיבה וייכללו בו: דבר היו"ר, דבר המנכ"ל, התייחסות לשאר הנושאים שיידונו בישיבה בציון העובדה כי הנושאים נידונו ורישום ההחלטה שהתקבלה בעניינם.
עוד נקבע בנוהל כי אם משתתף בדיון יחפוץ כי דבריו יירשמו בפרוטוקול המקוצר, עליו להודיע על כך בישיבה.
נוסף על כך נקבעה בנוהל המתכונת של מתן ההערות לפרוטוקול המקוצר ושל אישורו.
בדיקת הפרוטוקול של דיוני האספה הכללית מיוני ויולי 2013 , לאחר מועד פרסום הנוהל החדש, העלתה כי עיקרי הדברים שעלו בדיונים הוצגו בפרוטוקולים במתכונתם הקודמת - דהיינו דיווח קצר שלא ניתן ללמוד ממנו על ההתייחסויות העיקריות של המשתתפים לנושאים שעלו ועל תהליך קבלת ההחלטות בדיונים.
אי-חתימה של יו"ר האספה הכללית על הפרוטוקולים: חוק העמותות קובע כי על יו"ר האספה הכללית לאשר בחתימתו את הפרוטוקול כדי ש"יהיה ראיה לכאורה לתוכנו ולכשרות האספה, ניהולה וקבלת החלטותיה".
הביקורת העלתה כי יו"ר האספה לא חתם על הפרוטוקולים כנדרש בחוק, ועל כן לא ניתן אישור לנכונות תוכנם של הפרוטוקולים ולכשרות אופן כינוסה של האספה, ניהולה וקבלת החלטותיה.
הממצאים שתוארו לעיל מלמדים על פגמים באופן שבו תיעדה האספה הכללית את דיוניה, ובכלל זה באופן שבו נרשמו ואושרו הפרוטוקולים.
הדבר פוגע בעקרון השקיפות ובאפשרות לקיים בקרה ומעקב לגבי תהליך קבלת ההחלטות ויישומן.
לנוכח העובדה שהאספה הכללית דנה בע ניינים שונים הנוגעים לפעילותו של האיגוד, ושהחלטותיה יכול ות להשפיע מהותית על היעילות והתקינות של פעולותיו, עליה לתעד כראוי בפרוטוקול את הדיון עצמו באופן שישקף נאמנה את עיקרי הדברים שנאמרו בו, את עמדות משתתפיו ואת תהליך קבלת ההחלטות.
על יו"ר האספה הכללית לוודא כי הוא חתם על הפרוטוקולים ובכך נתן להם תוקף.
ראוי גם שיו"ר ועדות אחרות של האיגוד יקפידו על כלל זה.
הנהלת האיגוד תקנון האיגוד קובע כי לאיגוד רשאית להתקבל קבוצה או אגודה 17 הרשומה כעמותה או המסונפת לעמותה או לתאגיד משפטי המוכר על פי דין, אשר אחת ממטרותיה העיקריות היא חינוך גופני ספורטיבי לרבות כדורסל.
עוד קובע התקנון כי האספה הכללית תבחר בבחירה חשאית את הנהלת האיגוד.
על פי התקנון, ההנהלה תבחר מבין חבריה את יו"ר ההנהלה.
בין תפקידי ההנהלה: ארגון של משחקי הליגה והגביע, ארגון משחקי הנבחרות, ניהול כספי האיגוד ותקציבו וייצוג האיגוד כלפי גורמים חיצוניים בארץ ובחו"ל.
17 בליגות האגודה עשויות להיכלל כמה קבוצות, לפי סוגיהן השונים, כגון קבוצות לנשים, לגברים ולנערים.
שם הדוח: איגוד הכדורסל בישראל מסגרת הפרסום: דוח שנתי 64ג שנת פרסום: התשע"ד- 2014 חברות בהנהלת האיגוד על פי סעיף 33 ,(א) לחוק העמותות לא יכהן כחבר הוועד (הנהלת העמותה), בין היתר, מי שאינו חבר בעמותה, אולם נציג של תאגיד החבר בעמותה יכול לכהן כחבר הוועד גם אם הנציג עצמו אינו חבר בעמותה.
הביקורת העלתה כי אף שחמשת ארגוני הספורט הגדולים 18 אינם חברים באיגוד ונציגיהם אינם חברים בו, נקבע בתקנון האיגוד כי בקרב חברי ההנהלה (ועד העמותה) צריך להיכלל תמיד נציג אחד לפחות של כל ארגון ספורט.
ואכן בפועל, במועד סיום הביקורת ואף בשנים קודמות, השתתפו נציגים של חמשת ארגוני הספורט הגדולים בהנהלת האיגוד.
כמו כן משמשים בתפקיד זה, כנציגי ציבור, גם גורמים אחרים שאינם חברי עמותה ואינם נציגים של אגודות וקבוצות שהן חברות עמותה.
בתשובת רשם העמותות צוין כי "סעיף 33 לחוק העמותות הוא סעיף קוגנטי שלא ניתן להתנות עליו בתקנון העמותה.
לאור האמור תקנון האיגוד אינו יכול לאפשר למי שאינו חבר העמותה להיות חבר בהנהלת האיגוד בניג וד לחוק " (ההדגשות במקור).
עוד צוין אינו נציג של אחת מהעמותות החברות באיגוד, ]לחברות באיגוד[ בתשובה כי "ככל שהמועמד עליו להגיש בקשה להצטרף כחבר באיגוד.
בקשה כאמור, יכולה להיות מוגשת עם בחירתו להנהלה".
בתשובת האיגוד הוא ציין כי לצד הוראות סעיף 33 (א) לחוק העמ ותות, עומדת בתוקפה הוראת סעיף 26 לחוק הקובעת כי "הוועד ייבחר באספה כללית רגילה, זולת אם נקבעה בתקנון הוראה אחרת לעניין זה".
בתקנון האיגוד נקבע: "משתתפים באספה הכללית הרגילה: חברי הנהלת האיגוד ונציגי האגודות בעלות זכות ההצבעה" (ההדגשה במקור).
לטענת האיגוד, מהסעיף עולה כי חברי הנהלת האיגוד הם חברי האיגוד לכל דבר ועניין.
האיגוד הוסיף כמה חברים [ .
כי "בהתאם להוראות התקנון המפורשות הנ"ל, כיהנו כחברי הנהלת האיגוד גם ".
האיגוד הוסיף ]נוספים שאינם חברי עמותה או שאינם נציגים של תאגיד החבר בעמותה בתשובתו כי "במסגרת א ישור שינוי תקנון היסוד על ידי האספה הכללית בישיבתה מיום 15.
13 הוחלט לאשר, למען הזהירות בלבד, סעיף הבהרה על]לאחר מועד סיום הביקורת[ פיו חבר הנהלה אשר ייבחר בבחירות להנהלת האיגוד יתקבל להיות חבר באיגוד (חבר העמותה) לכל דבר ועניין, וכן יהיה עליו לחתום על טופס הצהרה מתאים; כך שהעניין בא כבר למעשה על פתרונו".
לדעת משרד מבקר המדינה נוכח החשיבות שייחס האיגוד לכך שחמשת ארגוני הספורט הגדולים ייוצגו בהנהלתו, ונוכח העובדה שארגונים אלו אינם חברי עמותה ועל כן לפי הוראות החוק אינם יכולים לשמש חברי הנהלה, ראוי שהאספה הכללית תשנה בהקדם את התקנון באופן שיעלה בקנה אחד עם הוראות החוק ותפעל לרישום השינוי המתבקש על ידי רשם העמותות.
18 ,התקנון קובע כי חמשת ארגוני הספורט הם: הפועל, מכבי, בית"ר, אליצור ואס"א.
חוק הספורט התשמ"ח- 1988 , קובע כי ארגון ספורט הוא תאגיד שלא למטרות רווח המאגד אגודות ספורט העוסקות בענפי ספורט שונים.
איגוד הכדורסל בישראל 1247 .
:שם הדוח איגוד הכדורסל בישראל מסגרת הפרסום: דוח שנתי 64ג שנת פרסום: התשע"ד- 2014 ועדת הביקורת על פי חוק העמותות, ועדת הביקורת או הגוף המבקר של עמותה ייבחרו בישיבתה של האספה הכללית הרגילה.
עוד קובע החוק כי לא יכהן כחבר ועדת הביקורת מי שאינו חבר העמותה, אולם יכול לכהן בה נציג של תאגיד החבר בעמותה, גם אם הנציג עצמו אינו חבר בעמותה.
מינוי חברי ועדת הב יקורת בתקנון האיגוד נקבע כי מספר חברי ועדת הביקורת לא יפחת משלושה.
בכינוסה של האספה הכללית הרגילה ביוני 2012 נבחרו שלושת חברי ועדת הביקורת; שלושתם נבחרו לתפקידם שלא בפעם הראשונה, ושניים מהם כבר כיהנו בתפקיד שנים רבות.
נמצא כי שלא לפי דרישת החוק, חברי הווע דה לא היו חברים בעמותה וגם לא ייצגו שום תאגיד החבר בעמותה.
המוסדות והגורמים המופקדים על הבקרה והפיקוח בעניין פעילות העמותה - האספה הכללית והיועץ המשפטי, אשר מוזמן בקביעות לדיונים ומשתתף בהם - לא עמדו על כך שחברי ועדת הביקורת נבחרו לתפקידם שלא בהתאם לחוק.
בתשובתו ציין האיגוד כי במועד שחברי ועדת הביקורת החלו לכהן בתפקידם הם עדיין היו נציגי אגודות החברות באיגוד.
עם זאת, לאחרונה נודע לאיגוד כי בינתיים הפסיקו חלק מחברי ועדת הביקורת את פעילותם באותן אגודות, ועל כן החל האיגוד בתהליך ריענון הרכב חברי ועדת הביקורת, ובמסגרתו בין היתר נבחר חבר נוסף לוועדת הביקורת, המשמש כיום כיו"ר הוועדה.
עוד הוא ציין כי שלושת חברי ועדת הביקורת האחרים "פועלים להסדיר בימים אלה את חברותם באגודות החברות באיגוד.
האיגוד יבהיר כי ככל שהדבר לא יוסדר, ייבחרו באספה הכללית הרגילה הבאה חברים חדשים לוועדת הביקורת".
משרד מבקר המדינה העיר לאספה הכללית על שמינתה את חברי ועדת הביקורת לתפקידם בלי לוודא שהם עומדים בדרישות החוק.
ועדת הביקורת משמשת בעצמה אחד משומרי הסף של האיגוד, על כן ראוי היה שהיא תקפיד לפעול על פי החוק.
סדרי עבודת ה של ועדת הביקורת על פי חוק העמותות, בין תפקידי ועדת הביקורת: לבדוק את תקינות פעולות העמותה ומוסדותיה, לרבות התאמת פעולות העמותה למטרותיה; לבדוק אם יעדי העמותה הושגו באופן יעיל וחסכוני, לעקוב אחר ביצוע החלטות האספה הכללית והוועד; לבדוק את ענייניה הכספיים של העמותה ולהביא לפני הוועד והאספה הכללית את מסקנותיה בנושא.
משיחות שקיימו נציגי הביקורת ביוני 2013 עם יו"ר ועדת הביקורת דאז וחבר נוסף בוועדה ומהמסמכים שהם מסרו עלה כי עד שנת 2009 התכנסה הוועדה כמה פעמים בשנה, אולם מאז היא מיעטה להתכנס - מאותה שנה ועד מועד סיום הביקורת התכנסה הוועדה ארבע פעמים בלבד.
שם הדוח: איגוד הכדורסל בישראל מסגרת הפרסום: דוח שנתי 64ג שנת פרסום: התשע"ד- 2014 עוד עלה כי עד שנת 2009 תיעדה הוועדה בפרוטוקולים את דיוניה, קיבלה את הפרוטוקולים של הוועדות השונות של האיגוד וחבריה אף הוזמנו בקביעות לדיוני האספה הכללית.
הדבר אפשר לוועדת הביקורת לעמוד על הנושאים שעל סדר היום של האיגוד ולבחון נושאי ם שעל פי שיקול דעתה היו ראויים לבדיקתה.
אולם משנת 2009 פסק האיגוד להגיש לוועדה באופן שוטף פרוטוקולים של כינוסי ועדותיו ושל האספה הכללית.
הדוחות הכספיים והדוחות המילוליים שלו נמסרו לוועדה רק סמוך למועד כינוס האספה הכללית, באופן שלא אפשר לה לרדת לעומקם של דברים, ולעתים חברי הוועדה לא הוזמנו לדיוני האספה הכללית.
אף על פי כן, עלה שהוועדה דיווחה בדוחות שלה מיוני 2011 ומיוני 2012 כי היא מקבלת באופן שוטף פרוטוקולים מישיבות ההנהלה ומישיבות הוועדות השונות באופן שמאפשר לה לעקוב אחר אופן תפקודו של האיגוד על כל ועדותיו.
משרד מבקר המדינה מעיר לוועדת הביקורת כי אם חבריה נתקלו בקשיים במילוי תפקידם, היה עליהם לתת לכך ביטוי בדוחותיהם האמורים.
כמו כן, מאחר שחברי הוועדה לא עמדו על כך שיתאפשר להם למלא כראוי את חובתם, כדי שיוכלו לפקח על פעילותו של האיגוד ולוודא כי היא תקינה, נ פגע אופן תפקודה של ועדת הביקורת.
בתשובתו ציין האיגוד, כי "מעת לעת (כל כמה חודשים) שולחת מזכירות האיגוד לוועדת הביקורת באמצעות הדואר פרוטוקולים של ועדותיו".
עוד ציין כי על פי החלטה של ועדת הביקורת מנובמבר 2013 " )(לאחר מועד סיום הביקורתועדת הביקורת הפיקה לקחי עבר (ואף ראתה את הליקויים שבטיוטת הביקורת דנן) וקיבלה החלטות שנועדו להסדיר את דרכי עבודתה.
יו"ר הוועדה יקבל הזמנות לכל הישיבות הפורמאליות של הפורומים השונים באיגוד ויחד עם חברי הוועדה יחליטו באופן מדגמי מי מחברי הוועדה ישתתף באיזה פורום" (ההדגשה במקור).
משרד מבקר המדינה מעיר לאיגוד כי עליו להקפיד לקיים קשר שוטף וממשי עם חברי ועדת הביקורת ולוודא כי מלוא החומר שהיא נדרשת לו לצורכי עבודתה יעמוד לרשותה.
כמו כן ראוי להסדיר את עבודת הוועדה בנוהל סדור שישקף את ההחלטות שהתקבלו, כפי שפירט האיגוד בתשובתו.
דוחות ועדת הביקורת לפי תקנון האיגוד, על ועדת הביקורת להגיש לאספה הכללית דוח תקופתי שוטף על פעולותיה של הוועדה המתבצעות בין ישיבותיה של האספה הכללית.
בדוח קודם19 העיר מבקר המדינה כי איכותם של דוחות ועדת הביקורת של האיגוד ירודה.
הביקורת הנוכחית העלתה כי עדיין לא חל שיפור באיכות דוחות הביקורת, כמפורט להלן: 1.
על פי התקנון, על ועדת הביקורת לבצע "פיקוח וביקורת על ניהול ענייניו הכספים של האיגוד, באופן שיבטיח כי תנוהל ה נהלת חשבונות מסודרת של הכנסות וההוצאות וכי לא תהיינה הוצאות כספיות ללא אישור המוסד המתאים".
19 ,ראו מבקר המדינהדוח שנתי 56ב ( 2005 ), בפרק "איגוד הכדורסל בישראל", עמ' 850.
איגוד הכדורסל בישראל 1249 .
:שם הדוח איגוד הכדורסל בישראל מסגרת הפרסום: דוח שנתי 64ג שנת פרסום: התשע"ד- 2014 הביקורת העלתה כי משנת 2009 ועדת הביקורת לא עשתה זאת, וכי היא לא עסקה בנושאים מהותיים שוטפים שעל סדר היום של האיגוד.
למשל, היא לא בחנה כלל את ההתקשרויות של האיגוד ב ענייני רכש, לרבות בתחום שירותי תכנה וחשבונאות20 ובתחום השיפוצים 21 , אף שהתקשרויות אלה היו כרוכות בהוצאות כספיות ניכרות.
דוחות ועדת הביקורת מיוני 2011 ומיוני 2012 עסקו באותם נושאים: קבלת ההחלטות בוועדות השונות ואישורן בהנהלה, הדוח הכספי והדוח המילולי לשנים 2010 ו- 2011 בהתאמה וכן נושא איגוד השופטים.
לפי הדוח משנת 2011 בדקה הוועדה גם את המאזן הכספי של האיגוד לשנת 2010.
הביקורת העלתה כי שני הדוחות של ועדת הביקורת היו תמציתיים ביותר ולא פירטו את אופן ביצוע הביקורת, את הנושאים הספציפיים שנבדקו ואת הממצאים שהועלו.
יתרה מזו, נמצא שבשני הדוחות ציינה הוועדה כי "קבלת החומר השוטף לידינו באופן רצוף במהלך כל השנה אפשר לנו לעקוב מקרוב בזמן אמת על הנעשה באיגוד בוועדות השונות ובהנהלה.
מצאנו כי קיים נוהל תקין בהתאם לתקנון בדבר קבלת ההחלטות ויישומן".
הביקורת העלתה כי בפועל אין לאיגוד נוהל כזה.
הממצאים שלעיל מלמדים על ליקויים בתפקוד ועדת הביקורת - החל בכך שחברי הוועדה מונו שלא כחוק, המשך בכך שתפקודם היה דל וחלקי וכלה בכך שהדיווחים בדוחות של הוועדה היו שגויים.
לוועדת הביקורת תפקיד מרכזי בהבטחת תקינות הפעולה של האיגוד, בהיותה אחד משומרי הסף העיקריים שלו.
לפיכך, לנוכח הליקויים האמורים בתפקודה של הוועדה נדרשים האספה הכללית של האיגוד והיו"ר שלה לקבוע סדרי עבודה תקינים של הוועדה ולמסד אותם בנוהל סדור כפי שציין האיגוד בתשובתו.
המבקר הפנימי - שיתוף הפעולה בין הנהלת האיגוד ובין המבקר הפנימי תפקידו של המבקר הפנימי בעמותה הוא, בין היתר, לשמש הזרוע של ההנהלה לשיפור תפקודו של הארגון 22 .
המבקר הפנימי של האיגוד מכהן בתפקידו משנת 2009 .
פעילותו נחלקת לשני תחומים: קיום פעולות ביקורת בנושאים שונים המסתכמות בכתיבת דוחות ביקורת ומתן חוות דעת ותשובות לשאלות שמפנה אליו הנהלת האיגוד.
חוק העמותות קובע כי "כל חבר של הועד, של ועדת הביקורת או של הגוף המבקר וכן רואה חשבון שמונה לעמותה, רשאי לעיין בכל עת בפנקסי החשבונות של העמותה ובמסמכים .
20 התקציב המקורי לשירותי תכנה וחשבונאות לשנת 2012 הסתכם ב - 202,000 ש"ח, ואילו התקציב המעודכן היה 654,000 .
ש"ח 21 בתקציב המקורי לשנת 2012 לא הוקצב סכום לשיפוצים, ואילו בתקציב המעודכן הוקצבו לשיפוצים 490,000 .
ש"ח 22 ,ראו מבקר המדינהדוח שנתי 63ג ( 2013 '), בפרק "הביקורת הפנימית במגזר הציבורי", עמ 75.
שם הדוח: איגוד הכדורסל בישראל מסגרת הפרסום: דוח שנתי 64ג שנת פרסום: התשע"ד- 2014 המתייחסים אל הרשום בהם ולקבל מכל חבר הועד ומכל עובד העמותה כל מסמך שברשותם וכל מידע הדרושים, לדעתו, למילוי תפקידיו".
הביקורת העלתה שני מקרים, שאירעו בשנת 2013 , שבהם האיגוד לא נענה לדרישת המבקר הפנימי להמציא לו מסמכים בנושאים שהוא ביקש לבדוק ועל כן נפגעה עבודת הביקורת.
: ביקורת בנושא כוח אדם ושכר ביולי 2013 פנה המבקר הפנימי לאיגוד בדרישה לקבל מסמכים הקשורים בנושא כוח אדם והשכר של עובדי האיגוד.
מהתכתובות שניהלו האיגוד והמבקר הפנימי עלה כי האיגוד העבירם בעיכוב ניכר - רק בספטמבר 2013 - וכי הועברו למבקר רק חלק מהמסמכים הנדרשים.
בנובמבר 2013 (לאחר סיום הביקורת של משרד מבקר המד ינה) פנה המבקר הפנימי ליו"ר האיגוד וציין כי "מדובר במידע ובחומר חלקי בלבד מהמבוקש על ידי.
יצוין כי אי קבלת המידע והחומר במלואו אינו מאפשר להמשיך בהליך הביקורות" (ההדגשה במקור).
: ביקורת בנושא רכישות והתקשרויות במסמך ששלח המבקר הפנימי ליו"ר האיגוד באוקטובר 2013 הוא ציין כי כמה שבועות קודם לכן הם נפגשו וסוכם ביניהם כי האיגוד יעביר לעיונו מסמכים הנדרשים לו לצורך הביקורת בנושא רכישות והתקשרויות "כל זאת לנוכח העובדה כי עד אז לא זכיתי לשיתוף פעולה מצד האיגוד ולא הועב רו לי החומרים והנתונים, כאמור, על אף פניות חוזרות ונשנות במשך שבועות רבים".
מתשובתו של האיגוד עולה כי הוא החל להעביר למבקר הפנימי את החומר שנדרש לו רק בסוף אוקטובר 2013 .
אשר לביקורת בנושא כוח אדם ושכר ציין האיגוד בתשובתו כי נושא ביקורת זה לא נכלל במסגרת תכנית העבודה המאושרת של המבקר הפנימי.
משרד מבקר המדינה העיר להנהלת האיגוד כי אם המבקר הפנימי סבור שמידע או מסמכים מסוימים דרושים למילוי תפקידו, על הגוף להעביר לו אותם ללא עיכוב, גם אם הוא סבור שהם אינם נכללים במסגרת תכנית העבודה שנקבעה למבקר הפנימי.
זאת מתוקף חובתו של האיגוד לאפשר למבקר הפנימי לבצע את עבודתו באופן עצמאי ובלתי תלוי.
ועדת הכספים הקמת ועדת כספים בעמותה אינה מחויבת על פי חוק העמותות, אך עמותה רשאית להקים מוסד זה על פי תקנונה.
על פי התקנון ההנהלה בוחרת את חברי ועדת הכספים.
בספטמבר 2012 הקימה הנהלת האיגוד ועדת כספים ובחרה עשרה מחבריה לשמש כחברים בה.
תפקידי הוועדה נקבעו בתקנון, והם: ניהול ענייניו הכספיים של האיגוד לפי הנחיות ההנהלה; גיבוש הצעות התקציב; פיקוח על ביצוע התקציב לאחר אישורו בידי ההנהלה ופיקוח בנושא קבלת מסי האגודות ותשלומיהן.
אחד הנושאים המהותיים שבהם עוסקת ועדת הכספים הוא ניהול החובות של חברי העמותה - גביית חובות והטלת קנסות על חברים המפגרים בתשלום חובותיהם.
עלה כי חברים בוועדת הכספים המייצגים קבוצות או אגודות החברות באיגוד, אשר להן חוב כספי כלפי האיגוד, משתתפים בדיונים הקשורים בגביית חובות.
למשל, בדיון של ועדת איגוד הכדורסל בישראל 1251 .
:שם הדוח איגוד הכדורסל בישראל מסגרת הפרסום: דוח שנתי 64ג שנת פרסום: התשע"ד- 2014 הכספים מאוקטובר 2012 נדונה סוגיית גביית החובות; עלה שבדיון השתתפו מקצת חברי ועדת הכספים שייצגו קבוצות או אגודות באיגוד אשר חייבות כספים לאיגוד.
לדעת משרד מבקר המדינה השתתפותם של נציגי קבוצות או אגודות החייבות כספים לאיגוד בדיונ ים שבהם נדונו חובות אותן הקבוצות או האגודות עלולה להעמיד אותם במצב שבו יש להם נגיעה אישית לנושא, והדבר מעורר חשש לניגוד עניינים.
יתרה מזו, גם אם הדיון עוסק בחובותיהן של קבוצות אחרות הדבר בעייתי, שכן נציגי הקבוצות או האגודות עלולים לקבל החלטה בעניין חוב של קבוצה אחרת מתוך מחשבה שבבוא העת, כאשר עניין חוב של קבוצתם יעמוד על הפרק, נציגים אחרים ינהגו כמוהם.
האיגוד, על מוסדותיו, לא נתן את דעתו על כך ואין באיגוד נוהל להסדרת ניגוד עניינים.
על האיגוד לקבוע נוהל שיסדיר את עבודת ועדת הכספים.
בין השאר על הנוהל לעסוק גם בעניין חובות של אגודות וקבוצות לאיגוד ולקבוע שחבר ועדת כספים המייצג קבוצה או אגודה בעלת חוב לאיגוד לא ישתתף בדיון שבו נדונה סוגיה הנוגעת לחוב קבוצתו.
כמו כן נוכח רגישות הנושא ראוי כי דיוני ועדת הכספים יתועדו בפרוטוקול באופן מפורט שישקף את הליך הדיון, את עמדות חברי הוועדה ואת הנימוקים להחלטות.
כך תתאפשר שקיפות מלאה ויכולת פיקוח ובקרה על ההחלטות שהתקבלו.
בתשובתו ציין האיגוד כי בדצמבר 2012 הוא אימץ את "הקוד האתי של משרד התרבות והספורט"23 (להלן- הקוד האתי) "ובכך הפך למעשה לתקנון משנה של האיגוד בנוגע לאתיקה".
האיגוד הוסיף שהקוד האתי עוסק בין השאר באופן ההתנהלות של מנהל וחבר ועד מנהל וכן "במצב של חשש ניגוד עניינים בין תפקידם כמנהלים לבין תפקיד אחר אותו הם ממלאים.
משרד מבקר המדינה מעיר לאיגוד כי על פי מסמך "כללי אתיקה לספורט בישראל" ישמשו כללים אלו "מודל בסיס י עבור גופי הספורט השונים.
גופי הספורט נדרשים לגבש קודים אתיים המתאימים לצרכים ומאפיינים הייחודיים של הענפים אליהם הם משתייכים ולהטמיעם".
על האיגוד לפעול על פי הנחיה זו, להתקין קוד אתי המתאים לאפיונו כאיגוד העוסק בענף הכדורסל ולהטמיעו כנדרש.
על הקוד האתי ש ל האיגוד לכלול גם הסדרה ייחודית של מניעת ניגוד עניינים באיגוד.
רואה החשבון חוק העמותות קובע כי עמותה שהמחזור הכספי השנתי שלה עולה על 969,409 ש"ח (לפי הנתונים המעודכנים לשנת 2002 ) תמנה רואה חשבון שייבחר באספה הכללית השנתית של העמותה וישמש במשרתו עד לכינוס האספה הכללית השנתית שלאחריה.
תפקידו העיקרי כולל "בדיקתם, בקרתם או אישורם של כל מאזן, חשבון רווח והפסד, חשבון הכנסות והוצאות, .
23 הכוונה ל"כללי אתיקה לספורט בישראל" שיזם משרד התרבות והספורט; מ- 1.
13 חויבו איגודי הספורט וקבוצות ספורט לאמץ כללים אלה כתנאי לקבלת תמיכות.
שם הדוח: איגוד הכדורסל בישראל מסגרת הפרסום: דוח שנתי 64ג שנת פרסום: התשע"ד- 2014 חשבון תקבולים ותשלומים וכל חשבון כיוצא בהם, ומילוי כל תפקיד אחר שנתייחד או שיתייחד בחיקוק לרואה חשבון, להוציא ניהול חשבונות"24.
נוכח הצורך שרואה החשבון יפעל ללא תלות ובאובייקטיביות מלאה נקבע בתקנות רואי חשבון (ניגוד עניינים ופגיעה באי תלות כתוצאה מעיסוק אחר), התשס"ח - 2008 (להלן- התקנות), כי "חזקה שרואה חשבון מבקר מצוי בניגוד עניינים או שנפגעה אי תלותו במבוקר אם הוא עסק או עוסק במהלך תקופת הביקורת, או בשנה שקדמה לה, במישרין או בעקיפין, בעיסוק אחר או בפעולה כמפורט להלן:.
עיסוק בהנהלת חשבונות בעבור מבוקר שהוא חברה ציבורית או בעבור מבוקר שהוא עמותה או חברה לתועלת הציבור שהיקף מחזורה השנתי או סכום התרומות שהיא קיבלה באותה שנה הוא 5 מיליון שקלים חדשים או יותר ".
התקנות מסייגות כלל זה: "למען הסר ספק, האמור לא יחול על עיסוק בהנהלת חשבונות על ידי עובד במשרד רואי החשבון שאינו חלק מצוות הביקורת העוסק בביקורת באותו מבוקר".
מהסכם ההתקשרות בין האיגוד ובין משרד רואי החשבון שלו, מאוגוסט 2013 (להלן- ההסכם) עלה כי המשימות שעל משרד רואה החשבון לבצע כוללות, נוסף על תפקידיו המתחייבים מהחוק, גם מתן "מטריה מקצועית" באופן שהמשרד יעניק בין השאר: "שירותי ליווי וייעוץ למערך הכספי והחשבונאי של האיגוד ויפעל בהנחיה של מנכ"ל האיגוד, יו"ר ועדת הכספים ויו"ר האיגוד"; ויוודא כי מערכת ]הנהלת החשבונות[ "יבקר את עבודת הנה"ח הנה"ח מספקת מידע מלא ואמין למוסדות האיגוד באופן שוטף"; "יערוך בקרת תשלומי שכר ותשלומים לספקים בתדירות חודשית.
"; יפקח על ניצול התקציב, יטפל ב"גיבוש ועריכת התקציב השנתי כולל השתתפות בדיונים עם ראשי הוועדות השונות"; נציג המשרד "ישתתף באופן קבוע בישיבות ועדת הכספים של האיגוד והנהלת האיגוד ובכל ישיבת ועדה אחרת של האיגוד בהתאם לצרכי האיגוד; המשרד גם "יסייע לאיגוד בהגשת בקשות תמיכה" מגורמים שונים.
לדעת משרד מבקר המדינה, עולה מכך כי משרד רואה החשבון מעורב באופן עמוק בפעולות ובהיבטים הכלכליים והכספיים של האיגוד, למשל בהכנת התקציב ובפיקוח על ניצולו ובבקרה על תשלומי השכר, וזאת נוסף על תפקידו כרואה החשבון המבקר שלו.
לנוכח האיסור שבדין לבצע פעולה שיש עמה חשש לניגוד עניינים, ראוי שהאיגוד יקפיד שאת המשימות הקשורות לת פקידו של רואה החשבון המבקר יבצע גורם שאין לו כל נגיעה לפעולות אחרות שמבצע משרד רואה החשבון באיגוד, בדומה לחובה שנקבעה בתקנות רואי החשבון בנוגע להפרדה הנדרשת ממשרד רואי חשבון שעוסק הן בביקורת והן בהנהלת חשבונות בחברה.
בתשובה נוספת של האיגוד מתחילת פברואר 2014 הוא הודיע כי, "לאחרונה התכנסה ועדת התקנון של האיגוד (בהשתתפות יו"ר האיגוד, חברי הנהלה נוספים וכן היועץ המשפטי לאיגוד) והמליצה לקבוע עקרונית הפרדה בין גופי ביצוע לבין גופי ביקורת/בקרה".
היעדר פנקס חברים חוק העמותות קובע כי על עמותה לנהל פנקס חברים ולרשום בו את שמו של כל חבר, את מענו, את מספר זהותו, וכן את תאריך תחילת חברותו ואת תאריך פקיעתה.
24 חוק רואי חשבון, התשט"ו- 1955 .
איגוד הכדורסל בישראל 1253 .
:שם הדוח איגוד הכדורסל בישראל מסגרת הפרסום: דוח שנתי 64ג שנת פרסום: התשע"ד- 2014 הפרה של חובה זו דינה ודין כל אדם שהיה אחראי להפרתה- קנס.
בפסק דין ממרץ 200725 נקבע כי כינוס אספה כללית בהתבסס, בין היתר, על פנקס חברים בלתי תקין אינו כדין.
בביקורת עלה כי האיגוד אינו מנהל פנקס חברים כמתחייב מהוראות החוק.
האיגוד הציג לעובדי הביקורת את ספר תכנית משחקי הליגה והגביע (להלן - תכנית המשחקים) של האיגוד, המופקת לכל עונת משחקים, כפנקס החברים של האיגוד.
האיגוד ציין בתשובתו כי נוסף על האמור לעיל יש לו מערכת ממוחשבת שבה הוא מנהל את "הליגות, הקבוצות, והשחקנים/יות באיגוד".
לדעת משרד מבקר המדינה לא ניתן לראות בספר תכנית המשחקים או בתכנית המערכת הממוחשבת המיועדת לניהול הליגות, הקבוצות, השחקנים והשחקניות, תחליף לפנקס חברים כנדרש בחוק.
פנקס החברים קובע, בין היתר, את זהות חברי האיגוד הרשאים להשתתף באספה הכללית של האיגוד והזכאים לבחור ולהיבחר למוסדותיו; בהיעדרו עלולה להיפגע תקינות פעילותו השוטפת של האיגוד.
על האיגוד להשלים בדחיפות את הכנתו של פנקס חברים כחוק.
איגוד הכדורסל בישראל, המרכז והמייצג את ענף הכדורסל בישראל, הוקם בשנת 1968 ונרשם בשנת 1988 כעמותה על פי חוק העמותות, התש"ם- 1980 .
מטרותיו העיקריות הן פיתוח וקידום של ענף הכדורסל, פיתוח קשרים בין האיגוד ובין גופים בין-לאומיים בתחום הכדורסל וייצוג ישראל בתחרויות כדורסל בין -לאומיות.
נמצאו ליקויים בסדרי פעילותם של המוסדות והגורמים המקיימים פיקוח ובקרה על פעילותו של איגוד הכדורסל.
ממצאי הביקורת מלמדים כי היו פגמים באופן תפקודם, ולעתים מקצתם אף פעלו שלא בהתאם לחוק העמותות או לתקנון האיגוד.
אם מרכזים יחד את כלל הליקויים, מצטיירת תמונת מצב שעולה ממנה כי מנגנוני הבקרה באיגוד חלשים וכי שומרי הסף שלו אינם מתפקדים כנדרש.
25 ה"פ (תל אביב -יפו) 1360/04 , איגוד מדריכי הסקי בישראל, עמותה רשומה נ' התאחדות הסקי בישראל, עמותה רשומה, תקדין.
שם הדוח: איגוד הכדורסל בישראל מסגרת הפרסום: דוח שנתי 64ג שנת פרסום: התשע"ד- 2014 נוכח מעמדו הציבורי של איגוד הכדורסל, הרי שמחובתו לנהוג על פי הכללים והעקרונות הבסיסיים של סדרי מינהל תקין.
לנוכח הליקויים שהעלתה הביקורת נדרשים כל הנוגעים בדבר, לרבות רשם העמותות, לנקוט צעדים של ממש לתיקונם.